CELEX: 22010D0138
Language: mt
Date: 2010-12-10 00:00:00
Title: Deċiżjoni tal-Kumitat Konġunt taż-ŻEE Nru 138/2010 tal- 10 ta’ Diċembru 2010 li temenda l-Anness XIII (Trasport) tal-Ftehim taż-ŻEE

31.3.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 85/22
               
            DEĊIŻJONI TAL-KUMITAT KONĠUNT TAŻ-ŻEE
      Nru 138/2010
      tal-10 ta’ Diċembru 2010
      li temenda l-Anness XIII (Trasport) tal-Ftehim taż-ŻEE
      IL-KUMITAT KONĠUNT taż-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim ġie emendat mid-Deċiżjoni tal-Kumitat Konġunt taż-ŻEE Nru 123/2010 tal-10 ta’ Novembru 2010 (1).
               
            
                  (2)
               
               
                  Ir-Regolament (KE) Nru 300/2008 tal-Parlament Ewropew u tal-Kunsill tal-11 ta’ Marzu 2008 dwar regoli komuni fil-qasam tas-sigurtà tal-avjazzjoni ċivili u li jħassar ir-Regolament (KE) Nru 2320/2002 (2) ġie inkorporat fil-Ftehim bid-Deċiżjoni tal-Kumitat Konġunt taż-ŻEE Nru 69/2009 (3) tad-29 ta’ Mejju 2009, b’adattamenti speċifiċi għal kull pajjiż.
               
            
                  (3)
               
               
                  Ir-Regolament tal-Kummissjoni (UE) Nru 185/2010 tal-4 ta’ Marzu 2010 li jistipula miżuri għall-implimentazzjoni tal-istandards bażiċi komuni dwar is-sigurtà tal-avjazzjoni (4) għandu jkun inkorporat fil-Ftehim.
               
            
                  (4)
               
               
                  Ir-Regolament tal-Kummissjoni (UE) Nru 358/2010 tat-23 ta’ April 2010 li jemenda r-Regolament (KE) Nru 185/2010 tal-4 ta’ Marzu 2010 li jistipula miżuri dettaljati għall-implimentazzjoni tal-istandards bażiċi komuni dwar is-sigurtà tal-avjazzjoni (5) għandu jiġi inkorporat fil-Ftehim.
               
            
                  (5)
               
               
                  Ir-Regolament (UE) Nru 185/2010 jħassar ir-Regolamenti tal-Kummissjoni (KE) Nru 1217/2003 (6), (KE) Nru 1486/2003 (7), (KE) Nru 1138/2004 (8) u (KE) Nru 820/2008 (9), li huma inkorporati fil-Ftehim, iżda li għandhom jibqgħu japplikaw sakemm, u għalhekk imħassra biss taħt il-Ftehim b’effett mill-jum tad-dħul fis-seħħ tal-aħħar Deċiżjonijiet tal-Kumitat Konġunt taż-ŻEE li jdaħħlu fil-Ftehim il-miżuri (10) neċessarji għall-applikabilità tar-Regolament (KE) Nru 300/2008,
               
            IDDEĊIEDA KIF ĠEJ:
      Artikolu 1
      L-Anness XIII tal-Ftehim għandu jiġi emendat kif ġej:
      
                  1.
               
               
                  Il-punt li ġej għandu jidħol wara l-punt 66hd (ir-Regolament tal-Kummissjoni (UE) Nru 1254/2009):
                  
                              “66he.
                           
                           
                              
                                 32010 R 0185: Ir-Regolament tal-Kummissjoni (UE) Nru 185/2010 tal-4 ta’ Marzu 2010 li jistipula miżuri dettaljati għall-implimentazzjoni tal-istandards bażiċi komuni dwar is-sigurtà tal-avjazzjoni (ĠU L 55, 5.3.2010, p. 1), hekk kif ikkoreġut mill-ĠU L 253, 28.9.2010, p. 61, kif emendat permezz ta:
                              
                                          —
                                       
                                       
                                          
                                             32010 R 0358: Ir-Regolament tal-Kummissjoni (UE) Nru 358/2010 tat-23 ta’ April 2010 (ĠU L 105, 27.4.2010, p. 12).
                                       
                                    Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattament li ġej:
                              Dan ir-Regolament għandu japplika mid-data li fiha jidħlu fis-seħħ l-aħħar fost id-Deċiżjonijiet tal-Kumitat Konġunt taż-ŻEE li jinkorporaw fil-Ftehim il-miżuri neċessarji għall-applikabbiltà tar-Regolament (KE) Nru 300/2008.”
                           
                        
            
                  2.
               
               
                  L-inċiż li ġej għandu jiddaħħal fil-punti 66i (ir-Regolament tal-Kummissjoni (KE) Nru 820/2008), 66j (ir-Regolament tal-Kummissjoni (KE) Nru 1217/2003) u 66 m (ir-Regolament tal-Kummissjoni (KE) Nru 1138/2004):
                  “Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin:
                  Dan ir-Regolament għandu japplika sad-data li jidħlu fis-seħħ l-aħħar tad-Deċiżjonijiet tal-Kumitat Konġunt taż-ŻEE li jinkorporaw fil-Ftehim il-miżuri neċessarji għall-applikabbiltà tar-Regolament (KE) Nru 300/2008”.
               
            
                  3.
               
               
                  It-test tal-punt 66k (ir-Regolament tal-Kunsill (KE) Nru 1486/2003) għandu jiġi emendat kif ġej:
                  
                              (i)
                           
                           
                              L-adattament attwali għandu jiġi nnumerat bħala adattament (a).
                           
                        
                              (ii)
                           
                           
                              L-adattament li ġej għandu jiddaħħal wara l-adattament il-ġdid (a):
                              
                                          “(b)
                                       
                                       
                                          Dan ir-Regolament għandu japplika sad-data li jidħlu fis-seħħ l-aħħar tad-Deċiżjonijiet tal-Kumitat Konġunt taż-ŻEE li jinkorporaw fil-Ftehim il-miżuri neċessarji għall-applikabbiltà tar-Regolament (KE) Nru 300/2008”.
                                       
                                    
                        
            
                  4.
               
               
                  It-test tal-punti 66i (Ir-Regolament tal-Kummissjoni (KE) Nru 820/2008), 66j (ir-Regolament tal-Kummissjoni (KE) Nru 1217/2003), 66k (ir-Regolament tal-Kummissjoni (KE) Nru 1486/2003) u 66 m (ir-Regolament tal-Kummissjoni (KE) Nru 1138/2004) għandhom jitħassru b’effett mid-data li fiha l-aħħar Deċiżjonijiet tal-Kumitat Konġunt taż-ŻEE li jinkorporaw fil-Ftehim il-miżuri neċessarji għall-applikabilità tar-Regolament (KE) Nru 300/2008 jidħlu fis-seħħ.
               
            Artikolu 2
      It-testi tar-Regolamenti (UE) Nru 185/2010 u (UE) Nru 358/2010 fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fil-11 ta’ Diċembru 2010, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-10 ta’ Diċembru 2010.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 58, 3.3.2011, p. 81.
      
         (2)  ĠU L 97, 9.4.2008, p. 72.
      
         (3)  ĠU L 232, 3.9.2009, p. 25.
      
         (4)  ĠU L 55, 5.3.2010, p. 1.
      
         (5)  ĠU L 105, 27.4.2010, p. 12.
      
         (6)  ĠU L 169, 8.7.2003, p. 44.
      
         (7)  ĠU L 213, 23.8.2003, p. 3.
      
         (8)  ĠU L 221, 22.6.2004, p. 6.
      
         (9)  ĠU L 221, 19.8.2008, p. 8.
      
         (10)  Ir-Regolament tal-Kummissjoni (KE) Nru 272/2009 tat-2 ta’ April 2009, ir-Regolament tal-Kummissjoni (UE) Nru 1254/2009 tat-18 ta’ Diċembru 2009, ir-Regolament tal-Kummissjoni (UE) Nru 18/2010 tat-8 ta’ Jannar 2010, ir-Regolament tal-Kummissjoni (UE) Nru 72/2010 tas-26 ta’ Jannar 2010, ir-Regolament tal-Kummissjoni (UE) Nru 185/2010 tal-4 ta’ Marzu 2010, ir-Regolament tal-Kummissjoni (UE) Nru 297/2010 tad-9 ta’ April 2010, ir-Regolament tal-Kummissjoni (UE) Nru 357/2010 tat-23 ta’ April 2010, ir-Regolament tal-Kummissjoni (UE) Nru 358/2010 tat-23 ta’ April 2010, id-Deċiżjoni tal-Kummissjoni C(2010)774 finali tat-13 ta’ April 2010 u d-Deċiżjoni tal-Kummissjoni C(2010)2604 finali tat-23 ta’ April 2010.
      
         (*)  Mhuma indikati l-ebda rekwiżiti kostituzzjonali.